Noh siia vastikult kadedaks tegeva idülli vahele, üks lõik ka teisest poolest. Kärdukas on meil ikka vahel väike pätt. Teeb oma väikest sigadust vaikselt ja nurga taga. Õnneks on need esialgu ilma suuremata kahjustusteta, aga siiski. Tal on mingi kummaline seebivajadus. Mitte ühtegi seepi ei saa kuskile silma alla jätta. Väga hea meelega jookseb käsi pesema, aga seepi maha pesta ei luba. Ükspäev ise naerust kõveras leidsin ta asjalikult vannitoas pesemas. Endale oli suurema koguse  seepi pähe mökerdanud. Laskmata ennast minust häirida, läks ta sujuvalt üle põrandapesule…